Document ID: 31991R3579

31991R3579
L 345/1
SLUŽBENI LIST EUROPSKE UNIJE
25.11.1991.
UREDBA VIJEĆA (EEZ) br. 3579/91
od 25. studenoga 1991.
o primjeni Odluke br. 3/91 Vijeća za suradnju EEZ-Jordan o izmjeni, zbog uvođenja harmoniziranog sustava, Protokola 2. o definiciji pojma „proizvodi s podrijetlom” i o načinima upravne suradnje
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir prijedlog Komisije,
budući da je Sporazum o suradnji između Europske ekonomske zajednice i Hašemitske Kraljevine Jordan (1) potpisan 18. siječnja 1977.;
budući da je na temelju članka 25. Protokola 2. o definiciji pojma „proizvodi s podrijetlom” i o načinima upravne suradnje, koji čini sastavni dio gore spomenutog Sporazuma, Vijeće za suradnju EEZ-Jordan donijelo Odluku br. 3/91 o izmjeni Protokola 2.;
budući da je ovu Odluku potrebno primijeniti u Zajednici,
DONIJELO JE OVU UREDBU:
Članak 1.
Odluka br. 3/91 Vijeća za suradnju EEZ-Jordan primjenjuje se u Zajednici.
Tekst Odluke priložen je ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europskih zajednica.
Primjenjuje od 1. siječnja 1992.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. studenoga 1991.

Labels: 3
10
18
15